cyanic-selkie/wikianc huggingface dataset:
აჰმედ რაჯაბლი
ბიოგრაფია
1937 წელს რეპრესირებულ იქნა და გადაასახლეს მაგადანში. მაგადანის მძიმე პირობებში მან შექმნა შვილობილი მეურნეობა, გამოიყვანა ყინვაგამძლე ჯიშები ბოსტნეული კულტურები. 1946 წელს, რეაბილიტაციის შემდეგ, დაბრუნდა ბაქოში. 1950 წლამდე ეწეოდა სამეცნიერო და სასწავლო საქმიანობას. 1950 წელს რაჯაბლი არაერთხელ იქნა რეპრესირებული და გადასახლებული ყაზახეთში. სტალინის გარდაცვალების შემდეგ ის ბაქოში დაბრუნდა.
1958 წელს აირჩიეს აზერბაიჯანის სოფლის მეურნეობის მეცნიერებათა აკადემიის პრეზიდიუმის წევრად, მცენარეთა მრეწველობის განყოფილების აკადემიკოს-მდივნად. 1963 წლის დეკემბერში აჰმედ რაჯაბლი გარდაიცვალა გულის შეტევით.
ობიექტური კამლი
ობიექტური კამლ, ოკამლ (Objective Caml, Ocaml) წარმოადგენს ფუნქციურ პროგრამირების ენას, რომელიც არის შექმნილი ობიექტზე ორიენტირებული პროგრამირებისთვის. ის იყო დაწერილი ხავიერ ლერიო, ჯერომ ვოილონ, დამიენ დოლიგეზ და სხვების მიერ 1996 წელს. ენის შექმნის, დამუშავების და განახლების პროექტი უმეტესად ინრიაში ხორციელდება.
ოკამლი აფართოებს კამლის პროგრამირების ენას ობიექტზე ორიენტირების ფასით. როგორც ყველა ფუნქციური ენა, ოკამლის მთავარი თვისება არის ფუნქციების გამოყენება პრობლემების გამოსათვლელად. ეს იმას გულისხმობს რომ ნებისმიერი გამოსახულება წარმოადგენს მათემატიკურ ფუნქციას და პროგრამის ასრულების პერიოდში არ იყენება ფაზები და ცვალებადი მონაცემები.
ოკამლის სამუშაო ნაკრები შეიცავს ზედა ფენის (კომანდ პრომფთ/ბაშ შელლ) განმმარტებელს, ბაიტ-კოდურ კომპილატორს და ოფტიმიზირებელ ადგილობრივი კოდის კომპილატორს. ოკამლის ენის სტანდარტული ბიბლიოთეკა საშუალებას იძლევა დიდი ზომის სამეცნიერო და კომერციული პროგრამების დამზადებას. ოკამლს საფუძვლად უდევს გამეორებელი ფუნქციების თეორია და ლამბდა გამოთვლები, რის გამოც წარმოადგენს რეკურსიული ფუნქციების დამამზადებელ ერთ ერთ საუკეთესო ინსტრუმენტს.
ენის ტიპი
ოკამლი და მისგან წარმოებული ენები ხასიათდებიან სტატიკური ტიპის სისტემებით და ტიპის დამდგენელ კომპილატორებით. სტატიკური ტიპის სისტემების ხარჯზე თითქმის მთლიანად ქრება პროგრამისტის მიერ დაშვებული შეცდომები, რომლებიც პროგრამის გაშვების დროს შეიძლება გაჩნდეს. სამაგიეროდ კომპილატორის ეს ფუნქცია აიძულებს პროგრამისტს ფრთხილად და დაკვირვებით დაგეგმოს ცვლადების განმარტება და გამოყენება. ტიპის დადგენის სისტემა ახერხებს ცვლადის ტიპის დადგენას ამ უკანასკნელის მნიშვნელობის ხარჯზე. ამის გამო პროგრამისტს არ ესაჭიროება ცვლადის ტიპის მითითება, როგორც ხდება ჯავაში, C++ში და სხვა მრავალ პროგრამირების ენებში.
ოკამლის პროგრამების მაგალითები
ოკამლის პროგრამების წერა შეიძლება როგორც ცალკე ფაილებში ასევე ზედა ფენის განმმარტებელში. საკმარისია ვინდოუსის კომანდ პრომფთში ან ლინუქსის შელში ავკრიფოთ ბრძანება ocaml და გამოჩნდება ზედა ფენის განმმარტებელის პირველი ხაზი რის შემდეგაც შეგვიძლია შევიყვანოთ ოკამლის ენის გამოსახულებები.
მაგალითად გამოსახულება 1 + 2 * 3 შეგვყავს შემდეგი გზით
გამოთვლების შედეგად ოკამლი გვანახებს გამოსახულების ტიპს (ამ შემთხვევაში int) და მის შედეგს.
ცვლადების განმარტება ხდება let სიტყვის გამოყენებით. სიტყვა let ასევე გამოიყენება ფუნქციების განმარტებისთვისაც. მაგალითად ცვლად x-ის შესაქმნელად და მისთვის 10-ის მნიშვნელობის მისანიჭებლად ვწერთ let x = 10:
ისევე როგორც წინა მაგალითში ოკამლის განმმარტებელი გვანახებს გამოსახულების ტიპს და მის მნიშვენლობას.
Hello World
კომპილირდება შემდეგნაირად:
და სრულდება:
სქოლიო
კატეგორია:პროგრამირების ენები
Camponotus vinosus
Camponotus vinosus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ჯაფარ ხანდანი
ჯაფარ ხანდანი (Cəfər Xəndan Zeynal oğlu Hacıyev; 25 აპრილი (8 მაისი), 1911, ერევანი - 10 აგვისტო, 1961, ბაქო) — აზერბაიჯანელი საბჭოთა პოეტი და კრიტიკოსი. ჯაფარ ხანდანი დაიბადა 1911 წლის 8 მაისს ქალაქ ერევანში.
სიცოცხლე
1932 წელს დაამთავრა აზერბაიჯანის სახელმწიფო უნივერსიტეტი. მონაწილეობდა დიდ სამამულო ომში.
1950-1954 წლებში იყო რექტორი, 1952-1961 წლებში იყო აზერბაიჯანის საზელმწიფო უნივერსიტეტში აზერბაიჯანული ლიტერატურის ისტორიის განყოფილების გამგე. ხანდანის ძირითადი ნაწარმოებები ეძღვნება მე-20 საუკუნის აზერბაიჯანულ ლიტერატურას. ავტორია საუნივერსიტეტო სახელმძღვანელოს „XX საუკუნის აზერბაიჯანული ლიტერატურის ისტორია“. ცხოვრობდა და მოღვაწეობდა ბაქოში, სადაც გარდაიცვალა 1961 წელს.
NGC 7556A
NGC 7556A — გალაქტიკა თევზების თანავარსკვლავედში. აღმოჩენის თარიღია 1784 წლის 20 სექტემბერი. ეს ობიექტი შედის ახალ საერთო კატალოგში.
ევროპის ჩემპიონთა თასი ქალთა გუნდებს შორის
ტარდება 1988  წლიდან.
! s! style="background: #ddffdd;"|წელი ! s! style="background: #ddffdd;"|თასის მფლობელი ! s! style="background: #ddffdd;"|ფინალისტი (II ადგილი)
რესურსები ინტერნეტში
კატეგორია:წყალბურთი კატეგორია:საერთაშორისო  ტურნირები  წყალბურთში
თუშური ცხენი
თუშური ცხენი — საჯდომ-სასაპალნე ჯიშის ცხენი, გამოყვანილი აღმოსავლეთ საქართველოს მთაგორიანი ზონის ბუნებრივ-კლიმატურ პირობებში მასობრივი სელექციის გზით. ენდემური, ადგილობრივი ჯიშია. ტანად პატარა, მკვრივი აგებულებისაა, ფერად უმთავრესად ქურანაა. ფაშატის საშუალო განაზომია (სმ-ით); სიმაღლე მინდაოში134, ტანის ირიბი სიგრძე 137, გულმკერდის ირგვლივი 156, ნების ირგვლივი 16,9. თუშურ ცხენს ისტორიულად იყენებდნენ სამხედრო დანიშნულებისათვის და მომთაბარე მეცხოველეობაში. მთაში საჯდომ-სასაპალნე მუშაობისათვის უბადლოა.
ლიტერატურა
კატეგორია:ცხენის ჯიშები კატეგორია:თუშეთი
სარაცენიასებრნი
სარაცენიასებრნი (Sarraceniaceae) — ორლებნიან მცენარეთა ოჯახი. მწერიჭამია მრავალწლოვანი ბალახებია. მხოხავი ფესურა და დოქისებრი ან მილისებრი ფოთლები (ასციდიები) აქვთ, რითაც იჭერენ მწერებს და სხვა პატარ-პატარა ცხოველებს.
კაშკაშად შეფერილი ფოთლები მოფენილია ჯირკვლებით, საიდანაც გამოიყოფა ნექტარი. მათი ყვავილები დიდია, მარტოული ან მტევნებად შეკრებილი. ნაყოფი კოლოფია, იხსნება საგდულებით.
17-მდე სახეობას აერთიანებს 3 გვარი: სარაცენია (Sarracenia), დარლინგტონია და ჰელიამფორა (Heliamphora). სარაცენიასებრნი გავრცელებული არიან ჩრდილოეთ ამერიკის ტენიან ტყეებსა და ჭაობებში, ჰელიამფორა (6 სახეობა) — სამხრეთ ამერიკის ჩრდილოეთ ნაწილში.
ლიტერატურა
* კატეგორია:მწერიჭამია მცენარეები
საფერავი ფაჩხა
ბოტანიკური აღწერა
ზრდასრული ფოთოლი საშუალო ზომისაა, მომრგვალო ან ოდნავ ოვალური ფორმისკენ გადახრილი, ხუთნაკვთიანი. ფოთლის ქვედა მხარე საშუალოდაა დაფარული აბლაბუდისებრი და საშუალო სიხშირის ჯაგრისებრი შებუსვით. ყვავილი ორსქესიანია. მტევანი საშუალო ზომისაა, ცილინდრულ-კონუსური ფორმის, იშვიათად კონუსური ან უფორმო, მხრიანი და დატოტვილი. მხრები ხშირად მთავარი მტევნის სიგრძისაა, საშუალო სიკუმსის, ზოგჯერ თხელიც. მარცვლები საშუალო ზომისაა, მომრგვალო, იშვიათად ოდნავ ოვალური, მუქი ლურჯი ფერის, თითქმის შავი. კანი თხელი და საკმაოდ მკვრივი აქვს^ ცვილისებრი ფიფქით საკმაოდ დაფარული. რბილობი ძალიან წვნიანია, წვენი ღია ვარდისფერია. ჯიშს ახასიათებს წვრილმარცვლიანობა.
საფერავი ფანხა საშუალო ზრდისა და საშუალომოსავლიანია. სავეგეტაციო პერიოდი კვირტის გაშლიდან სრულ სიმწიფემდე 163 დღეა. მტევნის წონა 180-200 გრამია. საჰექტარო მოსავლიანობა — 6.0-7.0 ტონა. ყურძნის სრული სიმწიფის პერიოდში მისი შაქრიანობა აღწევს 16.5-19%-ს, ხოლო მჟავიანობა — 7.5-10 გ/ლ-ს.
ლიტერატურა
კატეგორია:კახეთის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
Iridomyrmex latifrons
Iridomyrmex latifrons — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Iridomyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ციმბირული გარეთხა
ციმბირული გარეთხა (Capra sibirica) — წყვილჩლიქოსანი ძუძუმწოვარი თხის გვარისა. მისი სხეულის სიგრძეა 130-165 სმ, მასა 100-130 კგ. აქვს ძალზე დიდი და მასიური რქები (ვაცის რქების სიგრძე 130 სმ-მდეა, ნეზვისა 40 სმ-მდე). შეფერილია მონაცრისფრო-მურად. ზურგის გასწვრივ გასდევს მურა ზოლი. გავრცელებულია სამხრეთ ციმბირის შუა და ცენტრალური აზიის მთებში. მაკეობის ხანგრძლივობაა 170-180 დღე-ღამე. შობს ერთ, იშვიათად 2 თიკანს. ბუნებაში ცოცხლობს 15-17 წელი, რაოდენობის მკვეთრი შემცირების გამო ციმბირულ გარეთხაზე ნადირობა მრავალ ადგილას აკრძალულია.
ლიტერატურა
კატეგორია:თხები
Camponotus villosus
Camponotus villosus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
Walmart
Wal-Mart Stores, Inc. (nyse: WMT) — ამერიკული ღია სააქციო კორპორაცია, ამჟამად მსოფლიოში ერთ-ერთი უდიდესი კორპორაციაა (ბრუნვის მხრივ) 2007 წლის Fortune 500. ის დააარსა სემ უოლტონმა 1962 წელს, კორპორაციად ჩამოყალიბდა 1969 წლის 31 ოქტომბერში, და ნიუ-იორკის საფონდო ბირჟის სიაში 1972 წელს შევიდა. ის მსოფლიოში უდიდესი კერძო დამქირავებელია და მეოთხეა უდიდეს კომერციულ ან სარგებლიან სამუშაო ძალის დამქირავებლებს შორის, ჩინეთში ხალხის გამათავისუფლებელი არმიის, გაერთიანებული სამეფოს ნაციონალრი ჯანმრთელობის სერვისის და ინდოეთის რკინიგზის შემდეგ.
სქოლიო
კატეგორია:1962 წელს დაარსებული კომპანიები კატეგორია:მულტინაციონალური კომპანიები
რიო-ნეგრო (არგენტინა)
მინი|290პქ|რიო-ნეგრო ქალაქ [[ვიედმასა და კარმენ-დე-პატაგონესს შორის]] რიო-ნეგრო (Río Negro შავი მდინარე) — მდინარე არგენტინაში. რიო-ნეგროს პროვინციის უმთავრესი მდინარე. მისი სიგრძეა 550 კმ. წარმოიქმნება მდინარეების — ნეუკენისა და ლიმაის შერწყმის შედეგად.
მდინარეს უდიდესი მნიშვნელობა აქვს ირიგაციისთვის. თამამად შეიძლება რიო-ნეგროს დამსახურებად ჩაითვალოს ის ფაქტი, რომ რიო ნეგროს-პროვინცია არგენტინის მსხლისა და ვაშლის 65 %-ს მოიწევს. გარდა ამისა, მდინარეზე აგებულია ჰიდროელექტროსადგური.
რესურსები ინტერნეტში
კატეგორია:არგენტინის მდინარეები
საფერავი მოკლემტევანა
საფერავი მოკლემტევანა — ქართული აბორიგენული წითელყურძნიანი ვაზის ჯიში კახეთიდან.
საფერავის ერთ-ერთი ვარიაციაა.
აქვს პატარა ფოთლები და მტევნები. მცირემოსავლიანია.
ლიტერატურა
კატეგორია:კახეთის ვაზის ჯიშები კატეგორია:ვაზის წითელყურძნიანი ქართული ჯიშები
NGC 7557
NGC 7557 — გალაქტიკა თევზების თანავარსკვლავედში. აღმოჩენის თარიღია 1852 წლის 16 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
ძალთა ბალანსი (საერთაშორისო ურთიერთობები)
ძალთა ბალანსი ან ძალთა წონასწორობა — ერთ–ერთი უძველესი და უმთავრესი კონცეფცია საერთაშორისო ურთიერთობათა თეორიაში. იგი მჭიდროდ უკავშირდება პოლიტიკურ რეალიზმს და გამომდინარეობს საერთაშორისო სისტემის ანარქიული სტრუქტურიდან.
ამ კონცეფციის მიხედვით, იმის გამო, რომ საერთაშორისო სისტემა ანარქიულია, თითოეული სახელმწიფოს ძირითადი ამოცანაა ბრძოლა თვითგადარჩენისა და თვითდამკვიდრებისათვის. ამის აუცილებელი პირობა კი უსაფრთხოება და დამოუკიდებლობაა. თავიანთი დამოუკიდებლობისა და უსაფრთხოების შესანარჩუნებლად სახელმწიფოები, ჩვეულებრივ, ერთად მოქმედებენ ხოლმე, რათა დაუპირისპირდნენ იმ სახელმწიფოს (ან სახელმწიფოთა ჯგუფს), რომელიც საფრთხეს უქმნის მათ უსაფრთხოებასა და სუვერენიტეტს. ამგვარად, საერთაშორისო სისტემა დაყოფილია სახელმწიფოთა რამდენიმე ჯგუფად, რომლებიც დაახლოებით თანაბარი ძალისანი არიან და მათ შორის არსებული ძალთა ბალანსი (წონასწორობა) არის მშვიდობისა და წესრიგის მთავარი გარანტია საერთაშორისო სისტემაში, ამ სისტემის მდგრადობის ძირითადი პირობა. ხელსაყრელ შემთხვევაში სახელმწიფოები თავიანთი სურვილით აყალიბებენ კავშირს, რომელიც იცავს თითოეული მათგანის ეროვნულ ინტერესებს, ამასთან, არ არის მათი უფლებების შემლახველი. სხვა შემთხვევაში სახელმწიფო თავისი უსაფრთხოების დაცვის მიზნით იძულებულია მიეტმასნოს დომინანტ სახელმწიფოს, რაც ხშირად ეროვნული ინტერესების ნაწილის დათმობას იწვევს.
საერთაშორისო საზოგადოებაში ძვ. წ. სახელმწიფოებსა და სახელმწიფოთა ჯგუფებს შორის ურთიერთობათა მთავარი რეგულატორია, რომელიც განსაზღვრავს ამ ურთიერთობათა ხასიათს. ევროპაში ძვ. წ–ის კლასიკური მაგალითებია 1648-1789 წლები (ვესტფალიის ზავის პირობები) და პერიოდი 1815 წლიდან XIX საუკუნის ბოლომდე (ვენის კონგრესის შედეგები). ძ. წ–ისათვის ბრძოლა XX ს–ის საერთაშორისო სამართალშიც იჩენს თავს – იქმნება ნორმები, რომლებიც საშუალებას არ აძლევდნენ არც ერთ დიდ სახელმწიფოს ან ბლოკს, იურიდიულად მოეპოვებინათ უპირატესობა სხვა სახელმწიფოს ან ბლოკის მიმართ. ამ საქმეში განსაკუთრებული როლი შეასრულა გაერომ და მისმა უშიშროების საბჭომ, რომელშიც მოქმედებს ერთხმივობის პრინციპი, ასევე ნატომ და ვარშავის ხელშეკრულების ორგანიზაციამ.
მოთენას მღვიმე
მოთენას მღვიმე ჰორიზონტალურია, აღმავალი. მისი წინა ნაწილი ჩამონგრეულია და ღია ხეობას წარმოადგენს. აქვე ამოყვანილია ქვითკირის კედელი, დატანილია სათოფურები. მღვიმე ორი დიდი დარბაზისაგან შედგება, რომლებიც ერთმანეთს ვიწრო, მაგრამ მაღალი გასასვლელებით უკავშირდებიან. ბოლო დარბაზის სამხრეთ-აღმოსავლეთ კუთხეში 10 მ საფეხურია, რომლითაც მღვიმის მეორე სართულზე შეიძლება მოხვედრა. მღვიმეში მრავლადა სტალაქტიტები, სტალაგმიტები, ტრავერტინის კასკადები, გურები, ფარდები, ასევე დიდი ზომის ლოდები, გამოფიტვის ადგილობრივი მასალა.
ძალთა ბალანსი (საერთაშორისო ურთიერთობები)
ლიტერატურა
კატეგორია:პოლიტიკური რეალიზმი კატეგორია:საერთაშორისო უსაფრთხოება კატეგორია:საერთაშორისო ურთიერთობები
მოთენას მღვიმე
ჰავა დინამიურია. მღვიმიდან გამოდის წყლის ნაკადი, რომლის დებიტია 105 ლ/წმ. ნაკადი აჩენს კალციტის ქერქით გარშემოზღუდულ ტბებს. მღვიმური ნაკადი მდინარე აბაშას უერთდება. მღვიმური ნაკადი გამოიყენებოდა სოფელ პირველი ბალდის კოლმეურნეობის ფერმისათვის. მოთენას მღვიმეშია ისტორიული ნაგებობა, რომელიც შუა საუკუნეებში გამოყენებული იყო ციხესიმაგრედ. მღვიმეში ბინადრობენ ღამურები, ობობები, მწერები და სხვა.
მოთენას მღვიმე ადვილი მისადგომია და გასავლელი. შედენილია გეგმა და ჭრილები. ბუნების ძეგლია.
სქოლიო
კატეგორია:IUCN კატეგორია III კატეგორია:სამეგრელო-ზემო სვანეთის მხარის მღვიმეები კატეგორია:საქართველოს ბუნების ძეგლები
Blu-ray
Blu-ray ან Blu-ray Disc (BD) ( blue ray — ლურჯი სხივი და disc — დისკი; წარწერა blu ნაცვლად blue — განზრახ შეცვლილია) — ციფრული მონაცემების შენახვის ოპტიკური დისკის ფორმატი. ძირითადად, მასზე ვრცელდება უკანასკნელ წლებში გამოსული კინოფილმები, თუმცა ასევე ხდება უფრო ძველი ფილმების რესტავრაცია და ამ ფორმატში გამოცემა. Blu-ray ტექნოლოგია იძლევა დისკის თითო შრეზე 25 გიგაბაიტის ოდენობის ინფორმაციის მოთავსების საშუალებას, რითაც ხდება დისკებზე ვიდეოჩანაწერის გამოსახულების მაქსიმალურად შესაძლებელი ხარისხით მოთავსება. მაყურებელს ეს აძლევს საშუალებას, შეხედოს არა მხოლოდ ეკრანზე მოძრავ ობიექტებს, არამედ მათი უმცირესი დეტალებიც გაარჩიოს, როგორიც არის ადამიანის სახის ნაოჭები ან თვალის სტრუქტურა.
ფორმატის პროტოტიპები პირველად წარმოდგენილი იქნა 2000 წლის ოქტომბერში, პირველი კომერციული დისკი კი გამოვიდა 2003 წლის აპრილში. მისმა პოპულარობამ გაუსწრო მანამდე არსებულ HD DVD ფორმატს, რის გამოც ამჟამად HD DVD-ს გამოცემის აუცილებლობა არ არსებობს და ეს ფორმატი გაუქმებულია. ამჟამად მიმდინარეობს მუშაობა ფორმატზე Blu-ray 3D, რომელიც მაყურებელს საშუალებას მისცემს, 3D ფილმები იხილოს უმაღლესი ხარისხით და სამგანზომილებიან ფორმატში.
რესურსები ინტერნეტში
კატეგორია:Blu-ray Disc კატეგორია:ვიდეოს შენახვა კატეგორია:ვიდეო ფორმატები კატეგორია:ვიდეო ტექნოლოგია
არგენტინის გეოგრაფია
მინი|250პქ არგენტინა მდებარეობს სამხრეთ ამერიკაში, ანდებსა (დასავლეთით) და ატლანტის ოკეანეს შორის (აღმოსავლეთით). მოსაზღვრე ქვეყნებია: პარაგვაი და ბოლივია (ჩრდილოეთით), ბრაზილია და ურუგვაი (რდილო-აღმოსავლეთით), ჩილე (დასავლეთით).
კლიმატისა და რელიეფის მიხედვით, არგენტინა დაყოფილია შვიდ ზონად.
არგენტინის ანდები მოიცავს სამხრეთ ამერიკის უმაღლეს მწვერვალებს, მათ შორის კონტინენტისა და მთელი დასავლეთ ნახევარსფეროს ყველაზე მაღალ მწვერვალ აკონკაგუას ( 6,960 მ). მწვერვალი ჩილეს საზღვართან, ქალაქ სან-ხუანის სიახლოვეს მდებარეობს.
სამხრეთ-აღმოსავლეთის გარდა, არგენტინაში სულ რამდენიმე მნიშვნელოვანი მდინარეა, მაგრამ ბევრია სეზონური მდინარე. მათი უმრავლესობა ატლანტის ოკეანეს ერთვის, მაგრამ მდინარეთა საკმაოდ დიდი რაოდენობა ტბებში ჩაედინება. ქვეყნის ოთხი უმთავრესი მდინარე რიო-დე-ლა-პლატის ესტუარს უერთდება. მათ შორის მდინარე პარანა, ამაზონის შემდეგ სამხრეთ ამერიკის მეორე უგრძესი მდინარე (4,900 კმ), მდინარე ურუგვაი და კოლორადო.
რესურსები ინტერნეტში
კატეგორია:არგენტინის გეოგრაფია კატეგორია:არგენტინა
წებელდა
საკუთარი სახელი წებელდა შეიძლება აღნიშნავდეს:
იდიასაბალი
იდიასაბალი (Idiazábal, Idiazabal) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის გოიერის კომარკის შემადგენლობაში. ფართობი — 29,47 კმ². მოსახლეობა — 2293 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
ლუკას სკოტი
ლუკას იუჯინ სკოტი — გამოგონილი პერსონაჟი, რომელსაც ასახიერებს ჩედ მაიკლ მარი, სერიალში One Tree Hill. ლუკასი არის ნეითან სკოტის ნახევარ-ძმა, რომელიც ცდილობს, დააბალანსოს რთული ურთიერთობები მამასთან დენ სკოტთან და ორ მანდილოსანთან, რომლებიც მნიშვნელოვან როლს თამაშობენ მის ცხოვრებაში (პეიტონ სოიერი და ბრუკ დეივისი). მოგვიანებით მის ცხოვრებაში ჩნდება სხვა ქალი, კერძოდ ლინდზი სტროსი, რომელსაც ლუკასი ხელს თხოვს.
თუშური ცხვარი
თუშური ცხვარი — ნახევრად დუმიანი ცხვრის ჯიში. გამოყვანილია აღმოსავლეთ საქართველოს მომთაბარე მეურნეობის პირობებში მრავალწლიანი ხალხური სელექციით (XIII-XIV სს.) ძვ. ქართული ცხვრების შეჯვარებით სხვა უხეშმატყლიან ჯიშებთან. თუშური ცხვარი კომპაქტურია, მაგარი კონსტიტუციისაა, იტანს დიდ მანძილზე გადარეკვას, კარგად იკვებება მეჩხერ საძოვრებზე, კვების გაუმჯობესებით მკვეთრად მატულობს მისი მეხორცული და სამატყკლე პროდუქტიულობა. ადრე მწიფდება, ნაკლებნაყოფიერია, აქვს მაღალი ხარისხის ხორცი და თეთრი, დრეკადი, ელასტიკური მბზინავი მატყლი, რომლისგანაც ქსოვენ უმაღლესი ხარისხის ხალიჩებს. თუშური ცხვრის ცოცხალი მასა: ერკემლისა 56-80 კგ, უდიდესი 90 კგ-მდე, ნერბისა 41-42 კგ. უდიდესი 60 კგ-მდე. წელიწადში ორჯერ პარსავენ. ერკემლის ნაპარსია 3-4 კგ, უდიდესი 5,5 კგ-მდე. მატყლის კულულის სიგრძეა 11-17 სმ, უდიდესი 31 სმ.
ლიტერატურა
კატეგორია:ცხვრის ჯიშები კატეგორია:თუშეთი
შემოდგომის ერთა თასი
შემოდგომის ერთა თასი (ცნობილი როგორც 8 ერი) — სარაგბო ტურნირი რომელიც ჩატარდა 2020 წლის 13 ნოემბრიდან 6 დეკემბრამდე. ტურნირში მონაწილეობას მიიღებენ „ექვსი ერის“ მონაწილეები და დამატებით ორი გუნდი. ტურნირზე მონაწილეობა იაპონიას უნდა მიეღო, მაგრამ სამგზავრო შეზღუდვების გამო იაპონიის ნაკრები საქართველოს ნაკრებმა ჩაანაცვლა. 8 ნაკრები გუნდი ორ ოთხგუნდიან ჯგუფში გადანაწილდა. ტურნირში გაიმარჯვა ინგლისმა. ინგლისელები ფინალში ფინალში დაამარცხეს ფრანგები ანგარიშით 22-19. მესამე ადგილისათვის შეხვედრაში ირლანდიამ დაამარცხა შოტლანდიის ნაკრები ანგარიშით 31-16. საქართველომ ტურნირზე ბოლო, მე-8 ადგილი დაიკავა. მე-8 ადგილისთვის თამაშში საქართველოს ნაკრები ფიჯისთან დამარცხდა, ანგარიშით 24-38.
რესურსები ინტერნეტში
კატეგორია:საერთაშორისო ტურნირები რაგბიში
Iridomyrmex lividus
Iridomyrmex lividus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Iridomyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
რაჭა, ჩემო სიყვარულო
რაჭა, ჩემო სიყვარულო — 1977 წლის ქართული საბჭოთა ფილმი. ფილმის პრემიერა გაიმართა 1977 წლის 8 ივლისს.
სიუჟეტი
რაჭველი მევენახეები სლოვაკეთის სოფელ რაჭის მევენახეებთან გამოცდილების გასაზიარებლად გაემგზავრებიან. ზაურს იქაური გოგონა, დარინა შეუყვარდება. მოსვენებას არ აძლევს. ცდილობს სიყვარულში დაარწმუნოს. მალე სლოვაკები საპასუხო ვიზიტით საქართველოს ესტუმრებიან. ქართული სტუმართმოყვარეობით და რაჭით მოხიბლულ დარინას, რომელსაც ზაური მართლა შეუყვარდება, განშორება უჭირს.
სქოლიო
კატეგორია:სსრკ-ის ფილმები კატეგორია:ქართულენოვანი ფილმები კატეგორია:1977 წლის ქართული ფილმები კატეგორია:თემურ ფალავანდიშვილის ფილმები კატეგორია:იოზეფ მედვედის ფილმები კატეგორია:კინოსტუდია ქართული ფილმი კატეგორია:სლოვაკფილმის ფილმები
წედისი (მრავალმნიშვნელოვანი)
საკუთარი სახელი წედისი შეიძლება აღნიშნავდეს:
Camponotus vigilans
Camponotus vigilans — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
Led Zeppelin Remasters
Led Zeppelin Remasters — ინგლისური მძიმე როკ-ჯგუფ ლედ ზეპელინის კომპილაცია, რომელიც გამოვიდა 1990 წელს. იგი გამოიცა სამი გრამფირფიტის, კომპაქტ დისკებისა და აუდიოკასეტების სახით.
სქოლიო
კატეგორია:ლედ ზეპელინის კომპილაციური ალბომები კატეგორია:1990 წლის კომპილაციური ალბომები კატეგორია:ალბომები ჯიმი პეიჯის პროდიუსერობით
ანტარქტიკის ნახევარკუნძული
ანტარქტიკის ნახევარკუნძული — ანტარქტიდის ხმელეთის ყველაზე ჩრდილოეთი ნაწილი. წარმოადგენს ხმელეთის ზოლს უედელის ზღვიდან ეკლუნდის კუნძულამდე.
ანტარქტიკის ნახევარკუნძულს კლიმატის ცვლილებამ მნიშვნელოვანი ცვლილებები დაამჩნია. კვლევებმა აჩვენა, რომ გლობალურმა დათბობამ რეგიონში დიდი ცვლილებები გამოიწვია. შედეგად, ამ ტერიტორიაზე გაჩნდა უამრავი კვლევითი პუნქტები, გაჩნდა ტერიტორიული პრეტენზიები სხვადასხვა ქვეყნების მხრიდან. ნახევარკუნძული ხელახალა გახდა კამათის საგანი არგენტინასა, ჩილესა და დიდ ბრიტანეთს შორის, რადგან თითოეული მათგანი მიიჩნევს, რომ ის მის ანტარქტიკულ ტერიტორიებში შედიოდა. არც ერთი მხარის პრეტენზიას საერთაშორისო აღიარება არ აქვს, საკითხის გამწვავებას მხარეებიც ერიდებიან.
რესურსები ინტერნეტში
კატეგორია:ანტარქტიდის ნახევარკუნძული
NGC 7562
NGC 7562 — გალაქტიკა თევზების თანავარსკვლავედში. აღმოჩენის თარიღია 1785 წლის 25 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
სონ ჰინ მინი
სონ ჰინ მინი (손흥민, ˈsɒn ˈhʊŋ.mɪn/, დ. 8 ივლისი, 1992) — სამხრეთ კორეელი პროფესიონალი ფეხბურთელი, რომელიც თამაშობს თავდამსხმელის პოზიციაზე ინგლისის პრემიერლიგის კლუბ ტოტენჰემ ჰოტსპურში. ის ასევე არის სამხრეთ კორეის ეროვნული საფეხბურთო ნაკრების კაპიტანი.
დაიბადა ჩუნჩონში, სამხრეთი კორეა, კანვიონის პროვინციაში, 16 წლის ასაკში კი გერმანიაში გადავიდა ჰამბურგში სათამაშოდ. გერმანიის საფეხბურთო ბუნდესლიგაში მისი დებიუტი. 2013 წელს ის გადავიდა ბაიერ 04 ლევერკუზენში კლუბისათვის რეკორდულ, 10 მილიონ ევროდ. ორი წლის შემდეგ ჰინ მინმა ხელშეკრულება გააფრომა ტოტენჰემთან და კლუბს 22 მილიონი ევროს სანაცვლოდ შეუერთდა. ამის გამო სონ ჰინ მინი ისტორიაში ყველაზე ძვირადღირებულ აზიელადაა მიჩნეული. ტოტენჰემში ყოფნისას ფეხბურთელი ყველაზე შედეგიანი მეგოლე აზიელი გახდა როგორც ინგლისის პრემიერ ლიგაში, ასევე უეფა-ს ჩემპიონთა ლიგაზე. 2019 წელს ის გახდა მეორე აზიელი ისტორიაში პარკ ჯი სუნის შემდეგ, რომელმაც მიაღწია უეფას ჩემპიონთა ლიგის ფინალამდე და სასტარტო შემადგენლობაშიც მოხვდა.
ადრეული წლები
სონ ჰინ მინი დაიბადა ჩუნჩონში, კანვიონის პროვინციაში, სამხრეთი კორეა. მისი მამა, სონ ვუნგ ჯუნგი ყოფილი ფეხბურთელია, რომელიც მოგვიანებით მენეჯერი გახდა. სონ ვუნგ ჯუნგი ერთი პერიოდი სამხრეთ კორეის ეროვნული საფეხბურთო ნაკრების B გუნდში თამაშობდა.
სონი საფეხბურთო აკადემიაში გაწევრიანდა, რომელიც საფეხბურთო კლუბ სეულის დაქვემდებარებაში არსებობდა. ამავე აკადემიაში მოღვაწეობდა ჰოტსპურის მცველი ლი იანგ პიო. სონ ჰინ მინი მშობლიური კორეულის გარდა ფლობს გერმანულსა და ინგლისურ ენებს. მისმა აგენტმა, თის ბლიმისტერმა სონის შესახებ განაცხადა, რომ ფეხბურთელს იმდენად სურდა წარმატებისათვის ევროპაში მიეღწია, რომ გერმანული ენის სასწავლად ღრუბელი ბობი კვადრატული შარვალს უყურებდა.
თამაშის სტილი
სონს თავდამსხმელის სხვადასხვა პოზიციაზე შეუძლია თამაში და თუ საჭირო გახდა, შემტევი ნახევარმცველიც და ფრთის მცველიც შეუძლია იყოს. ამის შესახებ მას უთქვამს: „ჩემთვის მნიშვნელობა არ აქვს სად ვითამაშებ. მთავარი ისაა, რომ თამაშში ვარ. შემიძლია მეორე თავდამსხმელად ან თუნაც უკან ვითამაშო. რასაც მწვრთნელი მეტყვის, მეც იმას გავაკეთებ. მე არ მაქვს საყვარელი პოზიცია.“
მას თანაბრად შეუძლია ითამაშოს ორივე ფეხით, ფეთქებადი ტემპით, პოზიციის შეგრძნებით, მოძრაობით, ბურთის კონტროლითა და ეფექტური დასრულებით, რაც ფეხბურთელს კონტრშეტევებზე მეტად საშიშს ხდის. სონ ჰინ მინს თანაგუნდელები და მედია ხშირად აქებენ თავდაუზოგავი მუშაობისა და გუნდის თავდაცვაში შეტანილი წვლილისათვის. ისინი აღნიშნავენ იმასაც, რომ ჰინ მინს გოლების გატანასთან ერთად თანაგუნდელებისათვის შედეგიანი გადაცემების გაკეთებაც შეუძლია.
პირადი ცხოვრება
სონმა ოფიციალურად განაცხადა, რომ ფეხბურთის დატოვებამდე დაქორწინება არ სურს. ის ურთიერთობაში იყო K-pop-ის მომღერლებს, ბან მინ ასა და იო სო იანგთან. 2021 წლის ოქტომბერში გავრცელდა ჭორები, რომ სონი ურთიერთობაში იყო BlackPink-ის წევრ კიმ ჯისუსთან. მიუხედვად ამისა, YG Entertainment-მა უარყო ეს ჭორები და საზოგადოებას მოუწოდა, რომ „ამგვარი სპეკულაციებისაგან თავი შეეკავებინათ“.
COVID-19-ის პერიოდში, მაშინ როდესაც ფეხბურთის მატჩები არ მინდინარეობდა, სონ ჰინ მინმა ეს პაუზა სამხრეთ კორეის სავალდებულო სამხედრო სამსახურის დასასრულებლად გამოიყენა. აზიურ თამაშებზე ოქროს მედლის მოპოვების გამო ის სამხედრო სავალდებულო სამსახურიდან გაათავისუფლეს, მაგრამ ამის მიუხედავად მას საბაზისო სამხედრო მომზადების გავლა მაინც მოუწია. მან ეს სამსახური კორეის რესპუბლიკის საზღვაო ქვეითთა კორპუსში, ჩეჯუს პროვინციაში გაიარა 2020 წლის აპრილსა და მაისში და 157 მონაწილეს შორის ხუთ საუკეთესოში დაიკავა ადგილი.
ასევე ცნობილია, რომ ფეხბურთელი სტრატეგიული ვიდეო თამაშის, League of Legends-ის გულშემატკივარია.
სქოლიო
კატეგორია:სამხრეთკორეელი ფეხბურთელები კატეგორია:დაბადებული 8 ივლისი კატეგორია:დაბადებული 1992 კატეგორია:ტოტენჰემ ჰოტსპურის ფეხბურთელები კატეგორია:ჰამბურგის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები კატეგორია:სამხრეთ კორეელი ფეხბურთელები
ქვედა აჭყვის წმინდა გიორგის ეკლესია
ჭყვის წმინდა გიორგის ეკლესია — არქიტექტურული ძეგლი აჭარის ავტონომიურ რესპუბლიკაში, ქობულეთის მუნიციპალიტეტში, სოფელ ქვედა აჭყვაში. ეკლესია XX საუკუნის დასაწყისშია აგებული. ტაძარი დარბაზულ ნაგებობას წარმოადგენს,.ტაძრის სიგანე - 8,8 მ ხოლო სიგრძე - X7,8 მ.
ისტორია
ქვედა აჭყვას წმინდა გიორგის ეკლესია ბერძნული თემის მიერ XX საუკუნის დასაწყისშია აგებული. საბჭოთა პერიოდში ის მიტოვებული იყო. ტაძრის ამჟამინდელი იერსახე 1990-იან წლებში ისევ ბერძნული თემის მიერ იქნა აღდგენილი. დღეს ტაძარი აქტიურად ფუნქციონირებს.
აღწერა
ტაძარი ერთაფსიდიან დარბაზულ ნაგებობას წარმოადგენს, რომლის ზომებია - 8,8X7,8 მ. ეკლესიის საბურავი თუნუქისაა, რომელმაც, პირვანდელი კრამიტის საბურავი ჩაანაცვლა. აღმოსავლეთ-დასავლეთ გრძივ ღერძზე გაშლილ ტაძარს ორი შესასვლელი აქვს: სამხრეთ და დასავლეთ ფასადების სიმეტრიის ღერძზე თითო არქიტრაული გადახურვის კარია გაჭრილი. სამხრეთ შესასვლელს მოგვიანებით მარტივი კონსტრუქციის კარიბჭე მიაშენეს, რომელსაც, თავის მხრივ, სამრეკლო დაეშენა. კარიბჭე-სამრეკლოს მინაშენი ტაძრის ძირითად მოცულობას საკმაოდ აღემატება ზომით, სხვაობაა არქიტექტურულ განწყობასა და სივრცულ გადაწყვეტაშიც.
რესურსები ინტერნეტში
კატეგორია:ქობულეთის მუნიციპალიტეტის ტაძრები
წევა
წევა შეიძლება აღნიშნავდეს:
ომარ ჩიანი
აბდულრაჰმან (ომარ) ჩიანი (დ. 1960 ან 1961) — ნიგერი ბრიგადის გენერალი, 2023 წლის 28 ივლისიდან „სამშობლოს დაცვის ეროვნული საბჭოს“ პრეზიდენტი. 2023 წლის 28 ივლისიდან ნიგერის დე-ფაქტო პრეზიდენტი. ნიგერის პრეზიდენტი მოჰამედ ბაზუმი საპრეზიდენტო გვარდიის ჯარებმა 26 ივლისს დააკავეს, ჩიანმა სამხედრო გადატრიალების შესახებ გამოაცხადა.
სქოლიო
კატეგორია:ნიგერის პრეზიდენტები
წებელდა (მხარე)
წებელდა, წებელი (Ҵабал) — ისტორიულ-გეოგრაფიული რეგიონი დასავლეთ საქართველოში, აფხაზეთში — მდ. კოდორის შუა და ზემო წყლის აუზში (ახლანდელი გულრიფშის რაიონის წებელდის ტერიტორია). გვიანდელი ანტიკურ და ადრინდელ ფეოდალურ ხანაში აფსილების ტომის განსახლების მხარე.
ისტორია
VI საუკუნის ბიზანტირლი ავტორები პროკოპი კესარიელი და აგათია სქოლასტიკოსი ბიზანტია-სპარსეთის ომთან დაკავშირებით მრავალჯერ იხსენიებენ აფსილეთის მთავარ ციხეს — ციბილიუსს (ციბილიუმი). მიაჩნიათ, რომ მხარის სახელწოდება "წებელდა" და ციხის ერთიდაიგივეა. მთის მწვერვალებზე მიკვლეული ადრინდელი ფეოდალური ხანის რამდენიმე ციხე მიუთითებს რეგიონის დიდ სტრატეგიულ მნიშვნელობაზე. წებელდის ციხეები კონტროლს უწევდა სავაჭრო-სატრანზიტო გზას, რომლითაც ჯერ რომის იმპერია, შემდეგ ბიზანტია ეკონომიკურ და პოლიტიკურ კავშირს ახორციელებდა ჩრდილოეთ კავკასიასთან, ხოლო კასპიის ზღვის გვერდის ავლით - შუა აზიასთან. ფეოდალურ ხანაში წებელდა მარშანიების ფეოდალური საგვარეულოს ეკუთვნოდა. მდ. კოდორის ხეობის ზემო წელის ერთი მონაკვეთი - დალი გვიან საუკუნეებში გამოეყო წებელდას. 1810 აფხაზეთის სამთავრომ ცნო რუსეთის პოლიტიკური სუვერენიტეტი. წებელდაში ახალი ხელისუფლება აღიარეს 1840 წელს. აფხაზეთის 1866 აჯანყების დროს წებელდის მოსახლეობა აქტიურად იბრძოდა ადგილობრივი ფეოდალებისა და ცარიზმის კოლონიური პოლიტიკის წინააღმდეგ. შემდეგში წებელდის მოსახლეობა იძულებით თურქეთში გადასახლდა (მუჰაჯირობა). წებელდა მდიდარია არქეოლოგიური და ხუროთმოძღვრული ძეგლებით. ნაპოვნია კანკელის ფილები. გათხარეს (მ. ტრაპში, გ. შამბა, ი. ვორონოვი, მ. გუმბა) II-VII საუკუნების მრავალრიცხოვანინვენტარიანი სამარხები. ახლანდელი სოფ. წებელდის აღმოსავლეთით 4 კმ-ზე გათხარეს (ი. ვორონოვი) ერთ-ერთი ციხე. გამოვლინდა საფორტიფიკაციო სისტემა, 2 დარბაზული ეკლესია, აბანო, სამეურნეო სათავსები, წყალსაცავი აუზი, წყალსადენი, VI საუკუნის მონეტები და სხვა. აღმოჩენილია აგრეთვე X-XI საუკუნეების მონეტების განძი, რომელიც შეიცავს არაბული დირჰემების ქართულ მინაბაძებს.
რესურსები ინტერნეტში
კატეგორია:საქართველოს ისტორიულ-გეოგრაფიული მხარეები კატეგორია:აფხაზეთის ისტორია
ხაიშო
ხაიშო — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ახალსოფლის თემში. მდებარეობს კახეთის ქედის დასავლეთ კალთაზე, მდინარე საგამის (ივრის მარცხენა შენაკადი) მარცხენა მხარეს, ზღვის დონიდან 1360 მეტრზე. თიანეთიდან დაშორებულია 14 კილომეტრით.
ისტორია
ზოგიერთი მონაცემის საფუძველზე სოფელს ადრე მუხუდოსაც ეძახდნენ. სოფელი მნიშვნელოვან როლს ასრულებდა მთისა და ბარის დამაკავშირებელ გზაზე. იგი ადრინდელი შუა საუკუნეებიდანვე იყო თიანეთის მხარის თავდაცვითი სისტემის ერთ-ერთი მნიშვნელოვანი რგოლი, განსაკუთრებით X–XI საუკუნეებში, როდესაც თიანეთი კახეთის სამთავროს პოლიტიკური ცენტრის ფუნქციას ასრულებდა. აქვე გადიოდა ეგრეთ წოდებული „ცხვრის გზაც“. სოფელი ხაიშო ჯერ კახეთის საერისთავოში, ხოლო შემდეგ თიანეთის სამოურავოში შედიოდა, ეპარქიულად კი ალავერდს ექვემდებარებოდა. XIX საუკუნის 60-იან წლებში ხაიშოში, არაგვისა და ივრის ხეობის ზემო წელიდან ჩამოსული ფშაველები დასახლებულან. ფშავიდან ხაიშოში მოსახლეობის მიგრაცია მომდევნო წლებშიც გაგრძელდა.
დემოგრაფია
2014 წლის აღწერის მონაცემებით სოფელში ცხოვრობს 1 ადამიანი.
სქოლიო
კატეგორია:თიანეთის მუნიციპალიტეტის სოფლები
საფერავი მსხვილმარცვალა
საფერავი მსხვილმარცვალა — ქართული აბორიგენული წითელყურძნიანი საღვინე ვაზის ჯიში კახეთიდან.
საფერავის ერთ-ერთი ვარიაციაა.
გამოვლენილია 1932 წელს სელექციონერ ვასილ ლოლაძის მიერ.
ჩვეულებრივი საფერავისგან მტევნის აგებულებით და მარცვლის სიმსხოთი განსხვავდება. ყვავილი ორსქესიანი აქვს. სამეურნეო ნიშან-თვისებებით ჩვეულებრივ საფერავს ჩამორჩება. ერთ ძირზე მისი მოსავლიანობა მხოლოდ 1 კილოგრამია. ყურძნის სრული სიმწიფის პერიოდში მისი შაქრიანობა აღწევს 23%-ს, ხოლო მჟავიანობა — 8.2 გ/ლ-ს.
საფერავი მსხვილმარცვალასგან კარგი ხარისხის წითელი ღვინო მიიღება.
ლიტერატურა
კატეგორია:კახეთის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
ისასონდო
ისასონდო (Isasondo, Itsasondo) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის გოიერის კომარკის შემადგენლობაში. ფართობი — 9 კმ². მოსახლეობა — 668 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
ფრედ კარნო
ფრედერიკ ჯონ ვესტკოტი (Fred Karno; 26 მარტი, 1866 – 18 სექტემბერი, 1941), უფრო ცნობილი მისი სასცენო სახელით ფრედ კარნო — ინგლისელი მიუზიკ-ჰოლის კომიკოსი.
სქოლიო
კატეგორია:დაბადებული 1866 კატეგორია:გარდაცვლილი 1941 კატეგორია:ინგლისელი მსახიობები
Iridomyrmex mapesi
Iridomyrmex mapesi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Iridomyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
საფერავი უხვმოსავლიანი
საფერავი უხვმოსავლიანი — ქართული აბორიგენული წითელყურძნიანი საღვინე ვაზის ჯიში კახეთიდან.
საფერავის კლონი №359.
გამოვლენილია 1934 წელს კახეთში სელექციონერ ვასილ ლოლაძის მიერ. მას შემდეგ გავრცელებულია გურჯაანის, თელავისა და სიღნაღის სოფლებში. უხვმოსავლიანი და ძალიან ხარისხიანი კლონია.
ყურძნის სრული სიმწიფის პერიოდში მისი შაქრიანობა აღწევს 20-27%-ს, ხოლო მჟავიანობა — 6.8-10.0 გ/ლ-ს.
გამოსადეგია მაღალხარისხიანი სუფრის წითელი მშრალი ღვინის დასამზადებლად.
ათას ერთი ღამე
ზღაპრები „ათას ერთი ღამე“ (სპარ. هزار و يك شب [Hazār-o Yak shab], არაბ.  الف ليلة وليلة  [alf laila wa-laila]) — არაბული შუასაუკუნოვანი წერილობითი ძეგლი, მოთხრობათა შეკრება, გაერთიანებული ისტორიით მეფე შაჰრიარზე და მის ცოლზე შაჰრაზადაზე(შეჰერიზადა).
ზღაპრების სიუჟეტიდან ვხედავთ რომ მეფე შახრიარს პირველმა ცოლმა უღალატა. და მან დაიწყო ყოველდღე ცოლის მოყვანა, მეორე დღეს კი მათ კლავდა. ყველაფერი შეიცვალა ზუსტად იმ დღეს როდესაც მან შეჰერიზადა მოიყვანა ცოლად. ყოველ ღამეს ის უყვებოდა მეფეს საინტერესო ზღაპრებს და წყვეტდა მათ ყველაზე საინტერესო ადგილას, რომ შემდეგ დღისთვის დაეტოვა.
ლიტერატურა
კატეგორია:არაბული ლიტერატურა
ქერობე პატკანოვი
ქერობე პეტროსის ძე პატკანოვი (Керопэ́ Петро́вич Патка́нов; Քերովբե Պատկանյան, ქერობე პატკანიანი) (დ. 16 მაისი [ძვ. სტ. 4 მაისი], 1833, დონის ნახიჩევანი — გ. 14 აპრილი [ძვ. სტ. 2 აპრილი] 1889, პეტერბურგი) — სომეხი აღმოსავლეთმცოდნე, სომხეთის ისტორიული წყაროებისა და ლიტერატურის ისტორიის მკვლევარი. პეტერბურგის უნივერსიტეტის პროფესორი 1871 წლიდან. 1885 წლიდან რუსეთის მეცნიერებათა აკადემიის წევრ-კორესპონდენტი.
პატკანოვი ავტორია შრომებისა, მ.შ. პუბლიკაციებისა: „ქრონოლოგიური ისტორია, შედგენილია მამა მხითარის, აირივანელი ვარდაპეტის მიერ“ (1869), მალაქია ბერის (გრიგორ აკნერცის): „მონღოლთა ისტორია“ (1871), და „მონღოლთა ისტორია სომხური წყაროების მიხედვით“ (გამოც. I–II, 1873-1874) და სხვ.
ქერობე პატკანოვი იკვლევდა „ქართლის ცხოვრებასთან“ დაკავშირებულ საკითხებს. მისი აზრით, „ქართლის ცხოვრება“ მეტადრე მისი პირველი ნაწილი, უმნიშვნელო ძეგლია. დაწერილია არა უადრეს XI საუკუნისა ვინმე სომეხი ბერის მიერ. „ქართლის ცხოვრების“ პატკანოვისეულმა შეფასებამ ილია ჭავჭავაძის, დიმიტრი ბაქრაძის და სხვათა სამართლიანი გულისწყრომა გამოიწვია.
სქოლიო
კატეგორია:სომეხი აღმოსავლეთმცოდნეები კატეგორია:დაბადებული 1833 კატეგორია:გარდაცვლილი 1889 კატეგორია:არმენოლოგები
ნიქტოფობია
ნიქტოფობია (νυκτός — ღამე და φόβος — შიში) - სიბნელის, ღამის, წყვდიადის შიში. ფართოდ გავრცელებული ფობია ბავშვებსა და ზრდასრულებში. ნიქტოფობია საკუთარ თავში არ გულისხმობს თავად სიბნელისა თუ წყვდიადის შიშს: ეს შეიძლება იყოს წყვდიადში არსებული საფრთხეების შიში. სიბნელის შიში გარკვეულ დონეზე ბუნებრივია და განიხილება, როგორც ბავშვის განვითარების ფაზა. როგორც წესი, სიბნელის შიში ბავშვებში არ ჩნდება 2 წლის ასაკამდე.
იმ შემთხვევაში, თუ სიბნელის შიში პათოლოგიურ შიშად ყალიბდება, გამოიყენება სახელწოდება სკოტოფობია (σκότος – „წყვდიადი“), ან ლიგოფობია (λυγή – „ბინდი“).
სქოლიო
კატეგორია:ფობიები
წევა (ზესტაფონის მუნიციპალიტეტი)
წევა — ზესტაფონის მუნიციპალიტეტის სოფლების ზედა წევისა და ქვედა წევის ძველი სახელწოდება.
ლიტერატურა
კატეგორია:საქართველოს სოფლების ძველი სახელწოდებები
ჰერბერტ ლომი
ჰერბერტ ჩარლზ ანჯელო კუხაჩევიჩი ზე შლუდერპაჩერუ (Herbert Charles Angelo Kuchačevič ze Schluderpacheru; დ. 1917 წლის 11 სექტემბერი, პრაღა, ბოჰემიის სამეფო, ავსტრია-უნგრეთი - გ. 2012 წლის 27 სექტემბერი, ლონდონი, ინგლისი, გაერთიანებული სამეფო) - პროფესიონალურად ცნობილი როგორც ჰერბერტ ლომი (ჩეხური გამოთქმა: ɦɛrbɛrt lom). ჩეხეთში დაბადებული ბრიტანელი მსახიობი იყო, რომელიც დიდ ბრიტანეთში გადავიდა 1939 წელს. 60 წელზე მეტი ხნის განმავლობაში, ის ხშირად განასახიერებდა და ახმოვანებდა პერსონაჟებს სხვადასხვა ფილმსა თუ ანიმაციაში. მან თავისი კომედიური შესაძლებლობები კარგად წარმოაჩინა "ვარდისფერი პანტერას" ფრენჩაიზში.
ლომი გამოირჩეოდა ინგლისური ენის ზუსტი, ელეგანტური გამოთქმით. იგი ყველაზე ცნობილია როლებში: The Ladykillers, "ვარდისფერი პანტერა" ფილმების სერიები, ომი და მშვიდობა და სატელევიზიო სერიალი The Human Jungle.
ცხოვრება და კარიერა
მინი|ოპერის მოჩვენების პოსტერი სადაც ჰერბერტ ლომი მონაწილეობს ლომი დაიბადა პრაღაში. ის ნაწილობრივ ებრაული წარმოშობისაა. ლომის თქმით მისი ოჯახი სამეფო სისხლისა იყო და მათი წარმოშობა 1601 წლით თარიღდება. მისი კინოში დებიუტი შედგა ჩეხურ ფილმში Žena pod křížem ("ქალი ჯვრის ქვეშ" - 1937), რასაც მოჰყვა Boží mlýny ("ღმერთის წისქვილები" - 1938). მთავარ როლებამდე ის ძირითადად მეორეხარისხოვან როლებს ასრულებდა. ამ დროს მან ასევე მან შეიცვალა გვარი და ჰერმერტ ლომი დაირქვა. 1938-39 წლებში ნაცისტური გერმანიის მიერ ჩეხოსლოვაკიის ოკუპაციის გამო, ლომი ემიგრაციაში წავიდა ბრიტანეთში 1939 წლის იანვარში. მან მონაწილეობა მიიღო მრავალ ბრიტანულ ფილმში მთელი 1940-იანი წლების განმავლობაში, როგორც ის ბოროტ პერსონაჟებს ანსახიერებდა, თუმცა მოგვიანებით კომედიებშიც გამოჩნდა. მან მეორე მსოფლიო ომის შემდეგ მან მოაწერა ჰოლივუდის ერთ-ერთ კომპანიასთან კონტრაქტს, მაგრამ ”პოლიტიკური მიზეზების გამო” ვერ შეძლო ამერიკული ვიზის მიღება.
ლომმა ითამაშა მიუზიკლში მეფე და მე. რამდენიმე წლის შემდეგ, იგი გამოჩნდა ალეკ გინესთან და პიტერ სელერსთან ერთად The Ladykillers-ში (1955) და რობერტ მიჩუმთან, ჯეკ ლემონთან და რიტა ჰეივორტთან ერთად ფილმში „ცეცხლი ქვემოთ“ (1957). მან მეტ კინემატოგრაფიულ წარმატებას მიაღწია 1960-იანი წლების განმავლობაში, ფართო სპექტრის ფილმებში, მაგალითად სპარტაკი(1960). ამ პერიოდში მან მონაწილეობა მიიღო სხვადასხვა ფილმში, მაგალითად: El Cid (1961), Mysterious Island (ასევე 1961), ოპერის მოჩვენების რიმეიკი (1962) და სხვა. ის ასევე მთავარ როლში იყო ფილმში მოჩვენების ნიღაბი. ”მშვენიერი იყო ასეთი როლის თამაში, მაგრამ იმედგაცრუებული ვარ ამ სურათისგან”, - თქვა მოგვიანებით ლომმა. "ცნობილი გასტონ ლეროსის მოთხრობის ეს ვერსია გაიწელა".
ამ პერიოდში, ლომმა ითამაშა თავის ერთადერთ რეგულარულ სერიალში, ბრიტანულ დრამაში The Human Jungle (1963–64), ორი სეზონის განმავლობაში ჰარლის ქუჩის ფსიქიატრის როლში. ლომის მონაწილეობით კიდევ ერთი დაბალბიუჯეტიანი საშინელებათა ფილმი იყო ჯადოქრებზე სანადირო ფილმი ეშმაკის ნიშანი (Hexen bis aufs Blut gequält, 1970). გავრცელებული ინფორმაციით, კინოთეატრებში ფილმის ჩვენებებზე მისულ მაყურებელს პამპერსებს ურიგებდნენ. იგი გამოჩნდა სხვა საშინელებათა ფილმებში, რომლებიც გადაღებულია როგორც აშშ-ში, ასევე დიდ ბრიტანეთში, მათ შორის თავშესაფარი და ახლა ყვირილი იწყება!, მკვლელობები რუეს მორგში და მკვდარი ზონა. ის ასევე გამოჩნდა აგატა კრისტის რომანის ორ ეკრანულ ვერსიაში.
ლომმა დაწერა ორი ისტორიული რომანი, ერთი დრამატურგ კრისტოფერ მარლოუს შესახებ (Enter a Spy: The Double Life of Christopher Marlowe, 1978) და მეორე საფრანგეთის რევოლუციის შესახებ (Dr Guillotine: The Excentric Exploits of Early Scientist, 1992). ამ უკანასკნელის კინემატოგრაფიული უფლებები შეძენილია, მაგრამ დღემდე არცერთი ფილმი არ არის წარმოებული.
სქოლიო
კატეგორია:დაბადებული 1917 კატეგორია:დაბადებული 11 სექტემბერი კატეგორია:გარდაცვლილი 2012 კატეგორია:გარდაცვლილი 27 სექტემბერი კატეგორია:ჩეხი მსახიობები კატეგორია:ჩეხები კატეგორია:ჩეხები საქმიანობის მიხედვით კატეგორია:ჩეხები საუკუნის მიხედვით კატეგორია:ჩეხები პერიოდის მიხედვით კატეგორია:მსახიობები კატეგორია:მსახიობები სფეროებისა და ქვეყნების მიხედვით კატეგორია:მსახიობები ეროვნების მიხედვით კატეგორია:მსახიობები სფეროების მიხედვით კატეგორია:მსახიობები საუკუნის მიხედვით კატეგორია:მსახიობები საუკუნისა და ქვეყნის მიხედვით კატეგორია:მსახიობები კონტინენტის მიხედვით კატეგორია:მსახიობები ეთნიკური ან ეროვნული წარმომავლობის მიხედვით
Camponotus viehmeyeri
Camponotus viehmeyeri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
მარკოზ მახარებელი
მინი|წმინდა მარკოზ მახარებელი
მარკოზ მახარებელი (מרקוס, Μάρκος) — სამოცდაათ მოციქულთაგანი, არის ერთ-ერთი სახარების დამწერი.
ცხოვრება
წმინდა მოციქული და მახარებელი მარკოზი წარმოშობით ლევიტელთა ტომიდან იყო და თავდაპირველად იერუსალიმში ცხოვრობდა. ებრაულად მას იოანე ერქვა, მარკოზი მისი ლათინური სახელია. ეს სახელი, პეტრე მოციქულთან ერთად რომში წასვლის წინ მიუმატა თავის სახელს, რაც იმდროინდელი ებრაელებისათვის ჩვეულებრივი მოვლენა იყო. იქიდან გამომდინარე, რომ მარკოზ მახარებელი სამოცდაადთაგანი იყო, იმაზე უნდა მეტყველებდეს, რომ ახლოს იყო უფალ იესო ქრისტესთან. მარკოზის სახარებაში არის მონაკვეთი, სადაც წერია:
ზოგიერთი დიდი მამის განმარტებით ამ ადგილას მარკოზ მოციქული საკუთარ თავზე წერდა. ხოლო პერანგის ამარა გამოსვლა ნიშნავდა რომ მარკოზი იქვე ცხოვრობდა და ხალხის ხმაურზე უფლის დასახმარებლად გამოვარდა სახლიდან. სწორედ ამ სახლს შეაფარა თავი პეტრე მოციქულმა, როდესაც ანგელოზმა ტყვეობიდან გაათავისუფლა:
ასევე, არსებობს მოსაზრება, რომ იესო ქრისტემ სწორედ ამ სახლში აღასრულა პასექი.
პირველი მისიონერული მოგზაურობა
დაახლოებით 44-45 წლებში გახშირდა იუდეველებში ქრისტიანთა დევნა და ამისათვის ანტიოქიის ქრისტიანობამ, მოციქულ ბარნაბასა და პავლეს ხელით გაგზავნა იერუსალიმში შესაწევნელი. გზავნილმა დანიშნულების ადგილამდე მიაღწია, ხოლო უკან გამობრუნებისას მოციქულებმა ბარნაბასა და პავლეს მარკოზიც დაამგზავრეს. მარკოზ მახარებელს შესაძლებლობა მიეცა მოციქულების პირველ მისიონერულ მოგზაურობაში ხლებოდა, რომელიც ანტიოქიიდან დაიწყო. ანტიოქიიდან ხმელთაშუაზღვისპირა ქალაქ სელევკიაში ჩავიდნენ, აქედან კუნძულ კვიპროსზე გადავიდნენ და მთელი კუნძული მოვლეს ღვთის სიტყვის ქადაგებით. აქედან მცირე აზიის ქალაქ პერგიაში ჩავიდნენ, სადაც მარკოზმა დატოვა მოციქულები და იერუსალიმში დაბრუნდა.
მეორე მისიონერული მოგზაურობა
thumb|150px|left|წმინდა მარკოზ მახარებელის ანგელოზი აქ ჩამოსვლისთანავე პეტრე მოციქულს შეუერთდა და დაემგზავრა მისიონერულ მოგზაურობაში. იერუსალიმიდან პირდაპირ რომში ჩავიდნენ. ჩასულებს იქაურმა მორწმუნე ქრისტიანებმა წმინდა მარკოზს სთხოვეს, მის მიერ ყოველი მონათხრობი უფლის შესახებ შეეკრიბა და წიგნის სახით გადაეცა მათთვის. მარკოზი დათანხმდა და დაწერა წიგნი, ცნობილი მარკოზის სახარების სახელით. დაწერილი ტექსტი წმინდა მარკოზმა პეტრე მოციქულს გადასცა, რომლის გადაკითხვის შემდეგ მან მისი კითხვა ეკლესიებშიც დადებითად შეაფასა. რომიდან მარკოზი პეტრე მოციქულის კურთხევით ქალაქ აკვილეაში გაემგზავრა საქადაგებლად, მას მეორე რომსაც უწოდებდნენ. შემდეგი მგზავრობა ისევ წმინდა პეტრე მოციქულის კურთხევით მოხდა და ეს იყო ეგვიპტე. როგორც ალექსანდრიის პატრიარქი ევტიხი იუწყება, ეს მოხდა იმპერატორ კლავდიუსის ზეობის მეცხრე წელს ანუ †49 წელს. ეგვიპტე იყო პალესტინის მოსაზღვრე წარმართული ქვეყანა, სადაც მრავლად სახლობდნენ იუდეველები, რომლებიც გამოირჩეოდნენ თავიანთი სიმდიდრით. ეგვიპტე სწორედ ის ადგილი იყო, სადაც ჩვ. წ. III საუკუნეში პტოლომეოს ფილადელფოსის თხოვნით იერუსალიმის პირველმღვდელთმთავარმა ალექსანდრიაში 72 სჯულის მეცნიერი გაგზავნა ძველი აღთქმის პერძნულ ენაზე გადმოსათარგმნელად. ასე შეიქმნა ბერძნულენოვანი ბიბლია - ე. წ. სეპტუაგინტა, რის შემდეგადაც საღმრთო წერილი წარმართთათვისაც იქნა ხელმისაწვდომი. ეგვიპტის ქალაქ ალექსანდრიაში ჩასულს არ გასჭირვებია სახარების ქადაგება, რადგანაც ხალხი უფლის მისაღებად მზად იყო. აქვე - ალქსანდრიაში მანვე დააარსა ეკლესია, რომლის პირველი ეპისკოპოსი თვითონვე იყო. მას შემდეგ, რაც ახლომახლო ქალაქებშიც გაავრცელა ქრისტიანობა და ხელი დაასხა რამდენიმე ქალაქში ღირსეულ ადამიანებს ეპისკოპოსად, დატოვა ეგვიპტე, მაგრამ საით გაემართა, ცნობილი არ არის. შესაძლოა, რომ ის †50 წელს სხვა მოციქულების მსგავსად მოციქულთა კრებას დაესწრო. ერთი რამ კი ცნობილია დანამდვილებით, რომ პავლე მოციქულის მეორე მისიონერული მოგზაურობისას(52-53 წ.), მარკოზი ბარნაბა მოციქულს დაემგზავრა და კუნძულ კვიპროსზე გაჰყვა.
აქ ბარნაბა მოციქულთან ერთად იქადაგა და კვლავ ეგვიპტეში დაბრუნდა, სადაც მალე პეტრე მოციქულიც შეუერთდა. სწორედ აქედან მისწერა პეტრე მოციქულმა მცირე აზიის ქრისტიანებს თავისი პირველი ეპისტოლე. მარკოზ მოციქული ეგვიპტეში ნერონის ზეობის მერვე წლამდე გაჩერდა და †62 წელს კვლავ შეუერთდა პავლე მოციქულს. რომში ჩასული პავლე მოციქულის დატყვევებისას 61-62 წ.)მარკოზი სხვა თანამოღვაწეებთან ერთად ზრუნავდა დატუსაღებულ პავლე მოციქულზე, რომელმაც მცირე აზიის ქალაქ კოლოსაში გაგზავნა, სადაც ფეხი მოკიდებული ჰქონდა ქრისტიანთა მაცთუნებელ ცრუ-მოძღვრებას. შემდგომი შვიდი წელი წმ. მარკოზის სამყოფელი უცნობია. ცნობილია მხოლოდ ის, რომ პავლე მოციქულის მოწამეობრივი აღსასრულის წინ იგი მცირე ხნით იმყოფებოდა ეფესოში, რომლის პირველი ეპისკოპოსი ტიმოთე იყო.
რომში ჩასული მარკოზ მოციქული წმინდა პეტრესა და წმინდა პავლეს მოწამეობრივი აღსასრულის მოწმე გახდა. ამის შემდგომ მარკოზი რომს გასცილდა და ისევ ალექსანდრიაში დაბრუნდა. ალექსანდრიის გარდა მარკოზ მახარებელი ქადაგებდა შიდა აფრიკის სხვა ქვეყნებშიც, მან მოიარა: ლიბია, მარმორიკა, კირენაიკა და პენტაპოლისი.
მოწამეობრივი აღსასრული
გადმოცემით ცნობილია, რომ ალექსანდრიის პირველმოწამე თავად მარკოზ მოციქული იყო.
პენტაპოლისის ქალაქ კვირინეაში ყოფნისას, სადაც მარკოზი ქრისტეს მოძღვრებას ქადაგებდა, ღვთისგან ეუწყა, დაბრუნებულიყო ალექსანდრიაში საქადაგებლად. მეორე დღესვე ხომალდით აიღო გეზი ალექსანდრიისკენ და ორი დღის შემდეგ მიაღწია კიდეც ნაპირს, სადაც მენდიონად წოდებულ ადგილას მივიდა. აქ კარიბჭეში შესვლისას მისი ხამლი შუაზე გაიპო და იქვე მჯდარ მეჯღანეს გადასცა დასაკემსად. ფეხსაცმლის შეკეთებისას მეჯღანემ უნებლიეთ სადგისით ხელი იტკინა და სიმწრისაგან ხმამაღლა ღმერთი ახსენა. ჭრილობა ღრმა აღმოჩნდა და ხელიდან თქრიალით მოდიოდა სისხლი, მაშინ მოციქულმა დაანერწყვა ძირს და მოზილა ტალახი, წაუსვა მეჯღანეს და განუკურნა ჭრილობა სიტყვებით: სახელითა იესო ქრისტესი, საუკუნოდ ცხოველისა, განიკურნე! გაოგნებულმა მეჯღანემ თხოვნით მიმართა, თუნდაც ერთი დღით წვეოდა მის მწირ სახლს, რაზეც მოციქული დათანხმდა. ერთობლივი ლოცვის შემდეგ, რომელსაც მოციქული აღავლენდა, მეჯღანემ გამოჰკითხა, თუ საიდან ჰქონდა ასეთი დიდი ძალა. მოციქულმა უქადაგა ღვთის სიტყვა. აქედან დაიწყო თავად იქაური მოსახლეობის მიერ ქრისტიანობის ჭეშმარიტ რელიგიად ა ღიარება. ამის შემხედვარე ქალაქის თავები განრისხდნენ, რადგანაც ხალხმა კერპებისთვის ძღვენის მიტანა შეწყვიტა და გადაწყვიტეს მოეკლათ მოციქული. მაშინ მარკოზ მახარებელი ადგა და დაადგინა ეპისკოპოსად - ანანია, პრესვიტერებად - მალეონი (მალქე), საბინე და ქედრონი; შვიდი დიაკვანი და თერთმეტი სხვა მსახური -ღვთისმსახურების აღსასრულებლად. თვითონ კი დატოვა იქაურობა და კვლავ პენტა-პოლში ჩავიდა. აქ მან ორი წელი დაჰყო, რამდენიმე ადგილას ეპისკოპოსი დაადგინა და კვლავ ალექსანდრიაში დაბრუნდა. ზღვისპირას მდებარე ადგილს, რომელსაც ბუკდელს უწოდებდნენ, მორწმუნეებს უკვე აშენებული ჰქონდათ ტაძარი. ამის შემხედვარე მოციქული სიხარულით აივსო და ღმერთი განადიდა. მალე დადგა 24 აპრილი, რომლის დროსაც ქრისტეს ბრწყინვალე აღდგომის დღესასწაულმა მოუწია. ამ დღეს წარმართთა ღვთაების - სერაპისის დღესასწაულიც დაემთხვა და ქალაქის მესვეურებმა გადაწყვიტეს, შეეპყრათ უფლის მოციქული და მოეკლათ იგი. მათ წარმართულ დღესასწაულზე მოსული კერპთაყვანისმცემლები წააქეზეს და მიმართეს მარკოზის ეკლესიას, სადაც წირვა-ლოცვა მიმდინარეობდა, შეიპყრეს მარკოზ მახარებელი და ქუჩა-ქუჩა თრევით საპყრობილემდე მიიყვანეს. ღამით დასისხლიანებული მოციქული უფალმა განამტკიცა რწმენაში და ანუგეშა ; დილით ბრბომ საპყრობილიდან გამოათრია და ისევ ქუჩა-ქუჩა ათრია. სისხლისგან დაცლილი მოციქული გზად გარდაიცვალა და ღმერთს მის არა თავისი უკვდავი სული. ურწმუნოებმა გადაწყვიტეს, თავიანთი კერპებისთვის შეეწირათ მისი სხეული; დაანთეს კოცონი და ის იყო უნდა აეღოთ მოციქულის ცხედარი, რომ უეცრად მიწა იძრა, ელვამ დასჭექა და წამოვიდა კოკისპირული წვიმა. ბრბო დაიშალა, კოცონი ჩაქრა, მორწმუნეებმა კი ცხედარი მოწიწებით აიღეს და კლდეში გამოქვაბულში დაასვენეს.
ასე აღესრულა უფლის დიდი მოციქული - წმინდა მარკოზი, †68 წლის 25 აპრილს.
წმინდა ნაწილები
310 წელს ამ ადგილას ეკლესია ააგეს, რომელიც IX საუკუნემდე იდგა ალექსანდრიაში. იმავე საუკუნის მეორე ნახევარში, როდესაც არაბმთა ბატონობამ და მონოფიზიტური მწვალებლობის გავრცელებამ შეასუსტა მართლმადიდებლობა ეგვიპტეში, მოციქულის წმინდა ნაწილები ვენეციაში გადააბრძანეს, რომლის მახლობლადაც აკვილეაში მოღვაწეობდა თავად მოციქულიც. აქ მის სახელზე აგებულ ეკლესიაში ინახება მისივე ხელით ნაწერი სახარებაც. მარკოზ მოციქულის ანგელოზს ლომის სახე აქვს. მარკოზის სახარება იოანე ნათლისმცემლის ცხოვრების აღწერით იწყება, რომელიც უდაბნოს ლომთანაა შედარებული და შესაძლოა, ეს იყოს კავშირი. მინი|250px| მარკოზ მოციქულის წმინდა ნაწილების გატაცება ალექსანდრიიდან (სან მარკოს ტაძრის მოზაიკა, XI საუკუნე) მინი|left|250px|წმინდა მარკოზის ტაძარი [[ვენეციაში]] 829 წლის 31 იანვარს ალექსანდრიიდან ვენეციაში გადმოსვენებული იქნა მარკოზ მოციქულის წმინდა ნაწილები, რომელიც ვენეციელი ვაჭრების, ბუანოსა და რუსტიკოს მიერ იქნა განხორციელებული. როგორც ცნობილია, 828 წელს მუსლიმებმა დაიპყრეს ალექსანდრია და დაიწყეს ქრისტიანული ტაძრების დარბევა და მათ მაგივრად მეჩეთების აშენება. რადგანაც ცნობილი იყო მარკოზ მოციქულის მიერ ვენეციის ლაგუნაში ქადაგების ამბავი, გადაწყვიტეს წმინდა ნაწილები ქალაქ ვენეციაში დაესვენებინათ და მის ადგილას ტაძარი აეშენებინათ. იმისათვის რომ მოციქულის წმინდა სხეული ხომალდამდე მიეტანათ, ვაჭრებმა ეშმაკობას მიმართეს: სხეული დიდ კალათაში დაასვენეს და ზედ ღორის ხორცის ნაჭრები დაადეს (მუსლიმები ხომ ღორის ხორცს არ ეკარებიან ). სან მარკოს ( წმ.მარკოზის) ტაძრის მშენებლობა 829 წელს დაიწყო ჯუსტინიანო პარტეჩიპაციომ და მისმა ძმამ ჯოვანი პარტეჩიპაციომ 832 წელს დაასრულა. თანამედროვე ბაზილიკის აშენება დაიწყო 1063 დომენიკ კონტარინის მიერ. 1071 წელს სამუშაოები გააგრძელა დომენიკო სელვომ, რომლის დროსაც, 1071—1084 წლებში შეიმოსა მოზაიკით. ტაძარი 1094 წელს ვიტალე ფალერეს დროს იკურთხა. მინი|მარკოზ მახარებლის საფლავი, ვენეცია, წმინდა მარკოზის ტაძარი მოციქულის წმინდა ნაწილები განისვენებს ეკლესიაში, რომელზეც აღმართულია ტრაპეზი. ადრე ქრისტიანები საიდუმლო ლიტურგიას ასრულებდნენ წმინდანთა საფლავებზე. შემდგომში მოწყობილ ტრაპეზში დაიწყეს თვით წმინდა ნაწილების ჩატანება, რომლითაც ეს ძველი ტრადიცია უცვლელი დარჩა.
სქოლიო
კატეგორია:ქრისტეს სამოცდაათი მოციქული კატეგორია:გარდაცვლილი 68